**Καθηγητής Γεώργιος Δουκίδης**

Ο Γεώργιος Δουκίδης είναι Καθηγητης Ηλεκτρονικού Επιχειρείν στο τμήμα Διοικητικής Επιστήμης και Τεχνολογίας του Οικονομικού Πανεπιστημίου Αθηνών (ΟΠΑ). Τη περίοδο 2020-2023 ήταν μέλος του ανώτατου συμβουλίου της Εθνικής Αρχής Ανώτατης Εκπαίδευσης (ΕΘΑΑΕ). Στο ΟΠΑ έχει διατελέσει μέλος του Συμβουλίου Ιδρύματος, επιστημονικός υπεύθυνος της Μονάδας Καινοτομίας και Επιχειρηματικότητας (ΜΟΚΕ) και συν-ιδρυτής του Κέντρου Καινοτομίας και Επιχειρηματικότητας (ACEin).

Είναι πτυχιούχος μαθηματικός του Πανεπιστημίου Θεσσαλονίκης (1980) και κάτοχος MSc στην Επιχειρησιακή Έρευνα (1981) και διδακτορικού στην Τεχνητή Νοημοσύνη (1985) από το London School of Economics (LSE), όπου και δίδαξε την περίοδο 1984-1990 ως Lecturer in Computing. Στο ΟΠΑ εξελέγει αναπληρωτής καθηγητής το 1990 και καθηγητής το 1995 στο τμήμα πληροφορικής, όπου ίδρυσε και διεύθυνε το εργαστήριο Τεχνητής Νοημοσύνης και Λήψης Αποφάσεων. Έχει διατελέσει επισκέπτης καθηγητής στα INSEAD, LSE και Brunel University.

Το εργαστήριο Ηλεκτρονικού Εμπορίου και Ηλεκτρονικού Επιχειρείν (ELTRUN) του ΟΠΑ που ίδρυσε και διεύθυνε για 25 χρόνια έχει εκτελέσει με επιτυχία πάνω από 100 R&D, εκ των οποίων 35 Ευρωπαϊκά R&D έργα (σε προγράμματα όπως Horizon 2020, FP7, FP6, IST, Esprit). Έχει συνεργαστεί ερευνητικά με κορυφαία πανεπιστήμια του εξωτερικού και σημαντικές διεθνείς εταιρίες/οργανισμούς σε θέματα ψηφιακού μετασχηματισμού, ηλεκτρονικού επιχειρείν, τεχνητής νοημοσύνης και λήψης αποφάσεων, καινοτομίας και επιχειρηματικότητας. Η ερευνητική αριστεία του έχει αναγνωρισθεί με διεθνή βραβεία όπως: European Microsoft Retail Application Development (RAD) award 2002, European Case Study Award 2009 στην κατηγορία "Knowledge, Information and Communication Systems Management" και το European ECR award in retail innovation το 2015.

Έχει δημοσιεύσει πάνω απο 170 επιστημονικά άρθρα και 20 βιβλία (9 με διεθνείς εκδοτικούς οίκους), έχει οργανώσει/διευθύνει 7 διεθνή επιστημονικά συνέδρια, ενώ έχει επιβλέψει με επιτυχία 21 υποψήφιους διδάκτορες στο LSE και ΟΠΑ. Έχει διατελέσει μέλος της συντακτικής ομάδας 15 διεθνών επιστημονικών περιοδικών και 7 φορές επισκέπτης εκδότης στα διεθνή επιστημονικά περιοδικά: Journal of the Operational Society, European Journal of Information Systems, International Journal of Electronic Commerce, Journal of Information Technology, International Journal of Electronic Commerce, Supply Chain Management: An International Journal.